Beabadoobee
Beabadoobee (əsl adı: Bitris Kristi İlecay Laus; 3 iyun 2000, İloilo[d]) — Filippin əsilli britaniyalı müğənni-mahnı yazarı. 2018-ci ildən 2021-ci ilə qədər onun beş mini-albomu: "Lice" (2018), "Patched Up" (2018), "Loveworm" (2019), "Space Cadet" (2019) və "Our Extended Play" (2021) müstəqil səsyazma şirkəti Dirty Hit tərəfindən buraxılmışdır. Onun debüt studiya albomu "Fake It Flowers" 2020-ci ilin oktyabrında buraxılaraq dinləyicilər tərəfindən maraqla qarşılanıb. Onun ikinci studiya albomu "Beatopia" 15 iyul 2022-ci ildə işıq üzü görüb.